ΚΑΝΟΝΙΣΜΟΣ (ΕΚ) αριθ. 1036/96 ΤΗΣ ΕΠΙΤΡΟΠΗΣ της 10ης Ιουνίου 1996 για το άνοιγμα και τον τρόπο διαχείρισης των δασμολογικών ποσοστώσεων για τα βόεια κρέατα εκλεκτής ποιότητας, νωπά, διατηρημένα με απλή ψύξη ή κατεψυγμένα και για το κατεψυγμένο κρέας βουβάλου για την περίοδο από 1ης Ιουλίου 1996 έως 30 Ιουνίου 1997

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 805/68 του Συμβουλίου, της 27ης Ιουνίου 1968, περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 894/96 (2), και ιδίως το άρθρο 12 παράγραφοι 1 και 4,

τον κανονισμό (ΕΟΚ) αριθ. 3093/95, της 22ας Δεκεμβρίου 1995, για τον καθορισμό δασμολογικών συντελεστών που πρέπει να εφαρμόζονται στην Κοινότητα, οι οποίοι προκύπτουν από τις διαπραγματεύσεις που διεξήχθησαν βάσει του άρθρου XXIV παράγραφος 6 μετά την προσχώρηση της Αυστρίας, της Φινλανδίας και της Σουηδίας στην Ευρωπαϊκή Ένωση (3), και ιδίως το άρθρο 5,

Εκτιμώντας:

ότι η Επιτροπή δεσμεύτηκε από τη συμφωνία επί της γεωργίας που συνήφθη στο πλαίσιο των πολυμερών εμπορικών διαπραγματεύσεων του Γύρου της Ουρουγουάης, να ανοίξει ετήσιες δασμολογικές ποσοστώσεις 56 600 τόνων για το βόειο κρέας εκλεκτής ποιότητας και 2 250 τόνων για το κατεψυγμένο κρέας βουβάλου 7 ότι πρέπει να ανοίξουν οι ποσοστώσεις αυτές και να θεσπισθούν οι λεπτομέρειες εφαρμογής των ποσοστώσεων αυτών για την περίοδο από 1ης Ιουλίου 1996 έως 30 Ιουνίου 1997 7

ότι θα πρέπει να διασφαλισθεί η ισότιμη και συνεχής πρόσβαση στην εν λόγω ποσόστωση όλων των ενδιαφερομένων κοινοτικών παραγόντων της Κοινότητας και η εφαρμογή, χωρίς διακοπή, των τελωνειακών δασμών που προβλέπονται για τις ποσοστώσεις αυτές σε όλες τις εισαγωγές των προϊόντων, έως ότου εξαντληθούν οι ποσότητες των ποσοστώσεων 7

ότι οι τρίτες χώρες εξαγωγής ανέλαβαν την υποχρέωση να εκδίδουν, για τα προϊόντα αυτά, πιστοποιητικά γνησιότητας που εγγυώνται την καταγωγή τους 7 ότι πρέπει να καθορισθεί το πρότυπο των πιστοποιητικών αυτών και να προβλεφθούν οι λεπτομέρειες χρησιμοποιήσεώς του 7 ότι το πιστοποιητικό γνησιότητας πρέπει να εκδίδεται από οργανισμό που βρίσκεται σε τρίτη χώρα 7 ότι ο οργανισμός αυτός πρέπει να παρέχει όλες τις εγγυήσεις εκείνες που είναι αναγκαίες για την εξασφάλιση της καλής λειτουργίας του εν λόγω καθεστώτος 7

ότι πρέπει να προβλεφθεί η διαχείριση του εν λόγω καθεστώτος να πραγματοποιείται μέσω πιστοποιητικών εισαγωγής 7 ότι, για το σκοπό αυτό, πρέπει να προβλεφθούν, ιδίως, οι λεπτομέρειες υποβολής των αιτήσεων, καθώς και τα στοιχεία που πρέπει να περιέχουν οι αιτήσεις και τα πιστοποιητικά, ενδεχομένως κατά παρέκκλιση από ορισμένες διατάξεις του κανονισμού (ΕΟΚ) αριθ. 3719/88 της Επιτροπής, της 16ης Νοεμβρίου 1988, για τις λεπτομέρειες εφαρμογής του καθεστώτος των πιστοποιητικών εισαγωγής, εξαγωγής και προκαθορισμού για τα γεωργικά προϊόντα (4), όπως τροποποιήθηκε τελευταία από τον κανονισμό (ΕΚ) αριθ. 2137/95 (5), και από τον κανονισμό (ΕΚ) αριθ. 1445/95 της Επιτροπής, της 26ης Ιουνίου 1995, για τις λεπτομέρειες εφαρμογής του καθεστώτος των πιστοποιητικών εξαγωγής στον τομέα του βοείου κρέατος και για την κατάργηση του κανονισμού (ΕΟΚ) αριθ. 2377/80 (6), όπως τροποποιήθηκε τελευταία από τον κανονισμό (ΕΚ) αριθ. 2856/95 (7) 7

ότι, για να εξασφαλισθεί η καλή διαχείριση της εισαγωγής των εν λόγω κρεάτων, ενδείκνυται, ανάλογα με την περίπτωση, να προβλεφθεί ότι η έκδοση των πιστοποιητικών εισαγωγής πρέπει να υπόκειται σε εξακρίβωση κυρίως των ενδείξεων που αναφέρονται στα πιστοποιητικά γνησιότητας 7

ότι πρέπει να προβλεφθεί η διαβίβαση από τα κράτη μέλη των πληροφοριών των σχετικών με τις εν λόγω εισαγωγές 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Για την περίοδο από 1ης Ιουλίου 1996 έως 30 Ιουνίου 1997 ανοίγονται οι ακόλουθες δασμολογικές ποσοστώσεις:

- 56 600 τόνοι βοείου κρέατος εκλεκτής ποιότητας, νωπού, διατηρημένου με απλή ψύξη ή κατεψυγμένου, που υπάγεται στους κωδικούς ΣΟ 0201 και 0202 καθώς και επίσης και για τα προϊόντα που υπάγονται στους κωδικούς ΣΟ 0206 10 95 και 0206 29 91,

- 2 250 τόνοι κατεψυγμένου κρέατος χωρίς κόκκαλα βουβάλου που υπάγονται στον κωδικό ΣΟ 0202 30 90, εκφραζόμενο σε καθαρό βάρος κρέατος χωρίς κόκκαλα 7

Για τον καταλογισμό στην εν λόγω ποσόστωση, 100 χιλιόγραμμα κρέατος με κόκκαλο ισοδυναμούν με 77 χιλιόγραμμα χωρίς κόκκαλο.

2. Για τους σκοπούς του παρόντος κανονισμού, ως «κατεψυγμένο κρέας» νοείται το κρέας, το οποίο κατά τη στιγμή της εισαγωγής στο τελωνειακό έδαφος της Κοινότητας, παρουσιάζεται κατεψυγμένο με εσωτερική θερμοκρασία ίση ή μικρότερη των -12° C.

3. Στο πλαίσιο των ποσοστώσεων που αναφέρονται στην παράγραφο 1 ο τελωνειακός δασμός που ισχύει ορίζεται σε 20 % κατ' αξίαν.

Άρθρο 2

Η δασμολογική ποσόστωση των βοείων κρεάτων, νωπών, διατηρημένων με απλή ψύξη ή κατεψυγμένων, που αναφέρεται στο άρθρο 1 παράγραφος 1 πρώτη περίπτωση κατανέμεται ως εξής:

α) 28 000 τόνοι κρεάτων χωρίς κόκκαλα των κωδικών ΣΟ 0201 30 και 0206 10 95 που ανταποκρίνονται στον ακόλουθο ορισμό:

«τεμάχια βοείου κρέατος που προέρχονται από ζώα ηλικίας από 22 έως 24 μηνών, με δύο μόνιμους κοπτήρες οδόντες, αποκλειστικά εκτραφέντα σε λειμώνες, των οποίων το ζων βάρος κατά τη σφαγή δεν υπερβαίνει τα 460 χιλιόγραμμα, ειδικών ή καλών ποιοτικών κατηγοριών, που ονομάζονται ειδικά τεμάχια βοοειδών, σε χαρτοκιβώτια "special boxed beef" 7 τα τεμάχια επιτρέπεται να φέρουν τη σήμανση "sc" (special cuts)» 7

β) 7 000 τόνοι, σε βάρος προϊόντος, των κρεάτων των κωδικών ΣΟ 0201 20 90, 0201 30, 0202 20 90, 0202 30, 0206 10 95 και 0206 29 91, που ανταποκρίνονται στον ακόλουθο ορισμό:

«επιλεγμένα τεμάχια κρέατος, νωπού ή διατηρημένου δι' απλής ψύξεως ή κατεψυγμένου, που προέρχονται από βοοειδή που δεν έχουν περισσότερους από τέσσερις μόνιμους κοπτήρες οδόντες, των οποίων τα σφάγια έχουν βάρος που δεν υπερβαίνει τα 327 χιλιόγραμμα (720 λίβρες), συμπαγούς εμφανίσεως, των οποίων το κρέας έχει καλή εμφάνιση κατά την κοπή, ανοικτού ομοιόμορφου χρώματος, καθώς και με στρώματα ολόκληρου λίπους αλλά όχι υπερβολικού. Το κρέας πρέπει να πιστοποιείται ως "high quality beef EC"» 7

γ) 6 300 τόνοι κρέατος χωρίς κόκκαλα των κωδικών ΣΟ 0201 30, 0202 30 90, 0206 10 95, και 0206 29 91, που ανταποκρίνονται στον ακόλουθο ορισμό:

«τεμάχια βοείου κρέατος που προέρχονται από ζώα αποκλειστικά τραφέντα σε λειμώνες, των οποίων το ζών βάρος κατά τη σφαγή δεν υπερβαίνει τα 460 χιλιόγραμμα ειδικών ή καλών ποιοτικών κατηγοριών, που ορίζονται "ειδικά τεμάχια βοοειδών" (dιcoupes bovines spιciales), σε χαρτοκιβώτια "spιcial boxed beef". Τα τεμάχια αυτά επιτρέπεται να φέρουν τη σήμανση "sc" (special cuts)» 7

δ) 5 000 τόνοι κρεάτων χωρίς κόκκαλα, των κωδικών ΣΟ 0201 30, 0202 30 90, 0206 10 95 και 0206 29 91, που ανταποκρίνονται στον ακόλουθο ορισμό:

«τεμάχια βοείου κρέατος που προέρχονται από νεαρά βοοειδή (novilhos) ή δαμάλεις (novilhas), ηλικίας από 20 έως 24 μηνών, η οδοντοφυία των οποίων βρίσκεται στο στάδιο της πτώσης των κοπτήρων της πρώτης οδοντοφυίας και έχουν, κατ' ανώτατο όριο, τέσσερις μόνιμους κοπτήρες, εκτραφέντα αποκλειστικά σε λειμώνες, ποιότητας καλής ωρίμανσης που αντιστοιχεί στις ακόλουθες κατηγορίες κατάταξης σφαγίων βοοειδών:

κρέατα που προέρχονται από σφάγια που έχουν καταταγεί στην κλάση Β ή R, διάπλασης καμπύλης έως ευθύγραμμης και κατάστασης πάχυνσης 2 ή 3 7 τα τεμάχια αυτά φέρουν σήμανση "sc" (special cuts) ή ετικέτα "sc" (special cuts) που πιστοποιούν την εκλεκτή τους ποιότητα, σύσκευάζονται σε χαρτοκιβώτια που φέρουν την ένδειξη "κρέατα υψηλής ποιότητας".» 7

ε) 300 τόνοι βάρους προϊόντος κρέατος που υπάγεται στους κωδικούς ΣΟ 0201 20 90, 0201 30, 0202 20 90, 0202 30, 0206 10 95 και 0206 29 91 και ανταποκρίνεται στον ακόλουθο ορισμό:

«επιλεγμένα τεμάχια κρέατος διατηρημένου με απλή ψύξη ή κατεψυγμένου, που προέρχονται αποκλειστικά από ζώα εκτραφέντα σε λειμώνες, που δεν έχουν περισσότερους από τέσσερις μόνιμους κοπτήρες "in wear", των οποίων τα ολόκληρα σφάγια έχουν βάρος που δεν υπερβαίνει τα 325 χιλιόγραμμα συμπαγούς εμφανίσεως και με κρέας που έχει καλή εμφάνιση κατά την κοπή, ανοικτού χρώματος, καθώς και στρώμα ολόκληρου λίπους αλλά όχι υπερβολικού. Όλα τα τεμάχια συσκευάζονται σε κενό και χαρακτηρίζονται ως κρέατα υψηλής ποιότητας.» 7

στ) 10 000 τόνοι σε βάρος του προϊόντος κρέατος που υπάγονται στους κωδικούς ΣΟ 0201, 0202, 0206 10 95 και 0206 29 91 και που ανταποκρίνονται στον ακόλουθο ορισμό:

«ολόκληρα σφάγια ή τεμάχια που προέρχονται από βοοειδή ηλικίας μικρότερης των 30 μηνών, εκτραφέντα επί 100 ημέρες τουλάχιστον με ισορροπημένη τροφή, με υψηλή συγκέντρωση ενέργειας, που περιέχει τουλάχιστον 70 % σπόρους, σε ελάχιστο συνολικό βάρος 20 λιβρών την ημέρα. Το κρέας με τη σήμανση choice ή prime, σύμφωνα με τα πρότυπα του "United States Deparment of Agriculture" (USDA) εισέρχεται αυτόματα στον ανωτέρω ορισμό. Τα κρέατα που ταξινομούνται στις κατηγορίες Α2, Α3 και Α4, σύμφωνα με τις προδιαγραφές του Υπουργείου Γεωργίας του Καναδά, αντιστοιχούν στον ορισμό αυτό.»

Άρθρο 3

1. Η εισαγωγή των ποσοτήτων που αναφέρονται στο άρθρο 2 στοιχείο στ), κατά τη θέση σε ελεύθερη κυκλοφορία υπόκεινται στην προσκόμιση:

- πιστοποιητικού εισαγωγής που εκδίδεται σύμφωνα με τις διατάξεις 4 και 5 και

- πιστοποιητικού γνησιότητας που εκδίδεται σύμφωνα με τις διατάξεις του άρθρου 6.

2. Τα πιστοποιητικά εισαγωγής που αναφέρονται στην παράγραφο 1 χορηγούνται σε μηνιαία βάση. Η διαθέσιμη ποσότητα ανά μήνα αντιστοιχεί στο ένα δωδέκατο της συνολικής ποσότητας που αναφέρεται στο άρθρο 2 στοιχείο στ), προσαυξημένης με την υπόλοιπη ποσότητα των προηγουμένων μηνών που αναφέρεται στο άρθρο 5 παράγραφος 3.

Άρθρο 4

Για να λάβει το πιστοποιητικό εισαγωγής που αναφέρεται στο άρθρο 3:

α) ο αιτών το πιστοποιητικό πρέπει να είναι φυσικό ή νομικό πρόσωπο το οποίο, κατά τη στιγμή της υποβολής της αίτησης, ασκεί επί δώδεκα μήνες τουλάχιστον δρατηριότητες στο εμπόριο του βοείου κρέατος μεταξύ κρατών μελών ή με τρίτες χώρες και έχει εγγραφεί σε κάποιο κράτος μέλος στο μητρώο του ΦΠΑ 7

β) η αίτηση έκδοσης πιστοποιητικού που κατατίθεται δύναται να αφορά συνολική ποσότητα που αντιστοιχεί στο μέγιστο της διαθέσιμης ποσότητας και για το μήνα κατά τον οποίο έχει κατατεθεί η αίτηση για το πιστοποιητικό 7

γ) η αίτηση έκδοσης του πιστοποιητικού και το πιστοποιητικού φέρουν στο τετραγωνίδιο 8 την ένδειξη της χώρας καταγωγής 7 το πιστοποιητικό υποχρεώνει για εισαγωγή από την αναφερόμενη χώρα 7

δ) η αίτηση έκδοσης του πιστοποιητικού και το πιστοποιητικό περιλαμβάνουν στο τετραγωνίδιο 20 μία από τις ακόλουθες ενδείξεις:

- Carne de vacuno de alta calidad [Reglamento (CE) n° 1036/96]

- Oksekψd af hψj kvalitet (forordning (EF) nr. 1036/96)

- Qualitδtsrindfleisch (Verordnung (EG) Nr. 1036/96)

- Βόειο κρέας εκλεκτής ποιότητας [κανονισμός (ΕΚ) αριθ. 1036/96]

- High-quality beef/veal (Regulation (EC) No 1036/96)

- Viande bovine de haute qualitι [rθglement (CE) n° 1036/96]

- Carni bovine di alta qualitΰ [regolamento (CE) n. 1036/96]

- Rundvlees van hoge kwaliteit (Verordening (EG) nr. 1036/96)

- Carne de bovino de alta qualidade [Regulamento (CE) nΊ 1036/96]

- Korkealaatuista naudanlihaa [asetus (EY) N:o 1036/96]

- Nφtkφtt av hφg kvalitet (fφrordning (EG) nr 1036/96).

Άρθρο 5

1. Η αίτηση που αναφέρεται στο άρθρο 4 δεν δύναται να υποβληθεί παρά μόνο κατά τις πέντε πρώτες ημέρες κάθε μήνα στις αρμόδιες αρχές του κράτους μέλους στο οποίο ο αιτών είναι εγγεγραμμένος στο μητρώο του ΦΠΑ. Σε περίπτωση υποβολής από τον ίδιο ενδιαφερόμενο περισσοτέρων της μιας αιτήσεων, όλες οι αιτήσεις είναι απαράδεκτες.

2. Τα κράτη μέλη ανακοινώνουν στην Επιτροπή, τη δεύτερη εργάσιμη ημέρα από τη λήξη της περιόδου υποβολής των αιτήσεων, τη συνολική ποσότητα που αποτελεί το αντικείμενο των αιτήσεων. Η ανακοίνωση αυτή περιλαμβάνει τον κατάλογο των αιτούμενων, καθώς επίσης και τις αναφερόμενες χώρες καταγωγής. Όλες οι ανακοινώσεις, συμπεριλαμβανομένων και των ανακοινώσεων για καμία αίτηση πραγματοποιούνται με τηλετύπημα που αποστέλλονται την καθορισμένη ημέρα πριν από τις 16.00 η ώρα.

3. Η Επιτροπή αποφασίζει σε ποιο βαθμό δύναται να δοθεί συνέχεια στις αιτήσεις. Εάν οι ποσότητες για τις οποίες υποβλήθηκαν αιτήσεις για πιστοποιητικά υπερβαίνουν τις διαθέσιμες ποσότητες, η Επιτροπή καθορίζει ενιαίο ποσοστό μείωσης των ποσοτήτων για τις οποίες υποβλήθηκαν αιτήσεις. Εάν η συνολική ποσότητα, που αποτελεί το αντικείμενο των αιτήσεων είναι μικρότερη της διαθέσιμης ποσότητας, η Επιτροπή καθορίζει την υπόλοιπη ποσότητα η οποία προστίθεται στη διαθέσιμη ποσότητα του επομένου μήνα.

4. Με την επιφύλαξη απόφασης αποδοχής των αιτήσεων από την Επιτροπή, τα πιστοποιητικά εκδίδονται την ενδέκατη ημέρα κάθε μήνα.

Άρθρο 6

1. Το πιστοποιητικό γνησιότητας συντάσσεται σε ένα πρωτότυπο και τουλάχιστον σε ένα αντίγραφο επί εντύπου του οποίου το υπόδειγμα αναφέρεται στο παράρτημα Ι.

Το σχήμα του εντύπου είναι 210Χ297 χιλιοστά και το χαρτί που πρέπει να χρησιμοποιηθεί ζυγίζει τουλάχιστον 40 γραμμάρια ανά τετραγωνικό μέτρο.

2. Τα έντυπα εκτυπώνονται και συμπληρώνονται σε μία από τις επίσημες γλώσσες της Κοινότητας 7 εξάλλου, δύνανται να εκτυπωθούν και να συμπληρωθούν στην επίσημη ή τις επίσημες γλώσσες της χώρας εξαγωγής.

Στην πίσω όψη του εντύπου πρέπει να εμφαίνεται ο ορισμός που αναφέρεται στο άρθρο 2 και που ισχύει για τα κρέατα που προέρχονται από τη χώρα εξαγωγής.

3. Κάθε πιστοποιητικό γνησιότητας εξατομικεύεται με έναν αριθμό εκδόσεως που δίδεται από τον οργανισμό έκδοσης και ο οποίος αναφέρεται στο άρθρο 7. Τα αντίγραφα φέρουν τον ίδιο αριθμό εκδόσεως με το πρωτότυπο.

4. Το πρωτότυπο και τα αντίγραφα αυτού είναι είτε δακτυλογραφημένα είτε χειρόγραφα. Στην τελευταία αυτή περίπτωση πρέπει να είναι γραμμένα με μαύρη μελάνη και μαύρα κεφαλαία γράμματα.

5. Ένα πιστοποιητικό γνησιότητας ισχύει μόνο εάν είναι δεόντως συμπληρωμένο και θεωρημένο, σύμφωνα με τις ενδείξεις που εμφαίνονται στα παραρτήματα Ι και ΙΙ, από οργανισμό εκδόσεως που εμφαίνεται στον κατάλογο που περιλαμβάνεται στο παράρτημα ΙΙ.

6. Το πιστοποιητικό γνησιότητας είναι δεόντως θεωρημένο όταν αναφέρει τον τόπο και την ημερομηνία έκδοσης και φέρει σφραγίδα του οργανισμού εκδόσεως και την υπογραφή του προσώπου ή των προσώπων που έχουν εξουσιοδοτηθεί να υπογραφούν.

Η σφραγίδα δύναται να αντικατασταθεί, στο πρωτότυπο του πιστοποιητικού γνησιότητας καθώς και στα αντίγραφα αυτού, από έντυπη σφραγίδα.

Άρθρο 7

1. Ο οργανισμός εκδόσεως που εμφαίνεται στον κατάλογο που περιλαμβάνεται στο παράρτημα ΙΙ πρέπει:

α) να έχει αναγνωρισθεί ως τέτοιος από χώρα εξαγωγής 7

β) να αναλαμβάνει την υποχρέωση να εξακριβώσει τις ενδείξεις που εμφαίνονται στα πιστοποιητικά γνησιότητας 7

γ) να αναλαμβάνει τη δέσμευση να παρέχει στην Επιτροπή κάθε Τετάρτη, οποιαδήποτε χρήσιμη πληροφορία που καθιστά δυνατή την εξακρίβωση των ενδείξεων που εμφαίνονται στα πιστοποιητικά γνησιότητας.

2. Ο κατάλογος δύναται να αναθεωρείται από την Επιτροπή όταν ένας οργανισμός εκδόσεως δεν αναγνωρίζεται πλέον, όταν δεν πληροί μία από τις υποχρεώσεις που έχει αναλάβει ή όταν ορίζεται ένας άλλος οργανισμός εκδόσεως.

Άρθρο 8

1. Η εισαγωγή των ποσοτήτων που αναφέρονται στο άρθρο 1 παράγραφος 1 δεύτερη περίπτωση και στο άρθρο 2 στοιχεία α) έως ε), κατά τη θέση σε ελεύθερη κυκλοφορία υπόκειται στην προσκόμιση του πιστοποιητικού εισαγωγής που εκδίδεται σύμφωνα με τις διατάξεις του άρθρου 4 στοιχεία γ) και δ) και την παράγραφο 2.

2. α) Το πρωτότυπο του πιστοποιητικού γνησιότητας υποβάλλεται, με ένα αντίγραφο, στην αρμόδια αρχή ταυτόχρονα με την αίτηση για την έκδοση του πρώτου πιστοποιητικού εισαγωγής του σχετικού με το πιστοποιητικό γνησιότητας.

Το πρωτότυπο του πιστοποιητικού γνησιότητας διατηρείται από την προαναφερόμενη αρχή 7

β) εντός του ορίου της ποσότητας που προβλέπεται σε αυτό, ένα πιστοποιητικό γνησιότητας είναι δυνατόν να χρησιμοποιηθεί για την έκδοση περισσότερων του ενός πιστοποιητικών εισαγωγής. Στην περίπτωση αυτή, η αρμόδια αρχή θεωρεί το πιστοποιητικό γνησιότητας ανάλογα με τον αριθμό των καταλογιζομένων πιστοποιητικών 7

γ) η αρμόδια αρχή δεν δύναται να εκδίδει πιστοποιητικό εισαγωγής παρά μόνο αφού βεβαιωθεί ότι όλες οι πληροφορίες που εμφαίνονται στο πιστοποιητικό γνησιότητας αντιστοιχούν με τα στοιχεία που έχει λάβει η Επιτροπή στις εβδομαδιαίες ανακοινώσεις ως προς αυτό το θέμα. Το πιστοποιητικό εκδίδεται αμέσως.

3. Κατά παρέκκλιση από τις διατάξεις που προβλέπονται στην παράγραφο 1 στοιχείο γ), σε εξαιρετικές περιπτώσεις και κατόπιν αιτήσεως του ενδιαφερομένου, δεόντως αιτιολογημένης, η αρμόδια αρχή δύναται να εκδώσει πιστοποιητικό εισαγωγής βάσει του σχετικού πιστοποιητικού γνησιότητας πριν λάβει τις πληροφορίες της Επιτροπής. Στην περίπτωση αυτή, η εγγύηση η σχετική με τα πιστοποιητικά εξαγωγής ορίζεται σε 50 Ecu ανά 100 χιλιόγραμμα καθαρού βάρους. Αφού λάβουν τα σχετικά στοιχεία, τα κράτη μέλη αντικαθιστούν την εγγύηση αυτή με εκείνη που προβλέπεται στο άρθρο 9 παράγραφος 1.

Άρθρο 9

1. Η σχετική εγγύηση που αφορά τα πιστοποιητικά εισαγωγής καθορίζεται σε 12 Ecu ανά 100 χιλιόγραμμα καθαρού βάρους. Η εγγύηση αυτή κατατίθεται κατά την έκδοση των πιστοποιητικών.

2. Τα πιστοποιητικά γνησιότητας και τα πιστοποιητικά εισαγωγής ισχύουν για τρεις μήνες από την ημερομηνία της έκδοσής τους. Ωστόσο, η διάρκεια ισχύος τους λήγει στις 30 Ιουνίου 1997.

Άρθρο 10

1. Με την επιφύλαξη των διατάξεων του παρόντος κανονισμού εφαρμόζονται οι διατάξεις των κανονισμών (ΕΟΚ) αριθ. 3719/88 και (ΕΚ) αριθ. 1445/95. Ωστόσο, κατά παρέκκλιση του άρθρου 14 παράγραφος 3 δεύτερο εδάφιο του κανονισμού (ΕΟΚ) αριθ. 3719/88, το ποσό των 100 Ecu αντικαθίσταται από το ποσό των 30 Ecu.

2. Με την επιφύλαξη του άρθρου 8 παράγραφος 4 του κανονισμού (ΕΟΚ) αριθ. 3719/88, για όλες τις ποσότητες που υπερβαίνουν εκείνες που αναγράφονται στο πιστοποιητικό εισαγωγής εισπράττεται ο πλήρης δασμός εισαγωγής που προβλέπεται στο Κοινό Δασμολόγιο (ΚΔ).

Άρθρο 11

Τη 15η κάθε μηνός, τα κράτη μέλη ανακοινώνουν στην Επιτροπή, σε ό,τι αφορά τον προηγούμενο μήνα, τις ποσότητες των προϊόντων που αναφέρονται στο άρθρο 1 παράγραφος 1 δεύτερη περίπτωση και στο άρθρο 2:

- για τις οποίες έχουν εκδοθεί πιστοποιητικά εισαγωγής,

- που έχουν τεθεί σε ελεύθερη κυκλοφορία,

κατανεμημένες ανά χώρα καταγωγής και ανά κωδικό της συνδυασμένης ονοματολογίας.

Άρθρο 12

Ο παρών κανονισμός αρχίζει να ισχύει την 1η Ιουλίου 1996.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 10 Ιουνίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 148 της 28. 6. 1968, σ. 24.

(2) ΕΕ αριθ. L 125 της 23. 5. 1996, σ. 1.

(3) ΕΕ αριθ. L 334 της 30. 12. 1995, σ. 1.

(4) ΕΕ αριθ. L 331 της 2. 12. 1988, σ. 1.

(5) ΕΕ αριθ. L 214 της 8. 9. 1995, σ. 21.

(6) ΕΕ αριθ. L 143 της 27. 6. 1995, σ. 35.

(7) ΕΕ αριθ. L 299 της 12. 12. 1995, σ. 10.

ΠΑΡΑΡΤΗΜΑ Ι

>ΑΝΑΦΟΡΑ ΣΕ ΦΗΛΜ>

>ΑΝΑΦΟΡΑ ΣΕ ΦΗΛΜ>

ΠΑΡΑΡΤΗΜΑ ΙΙ

ΚΑΤΑΛΟΓΟΣ ΥΠΗΡΕΣΙΩΝ ΧΩΡΩΝ ΕΞΑΓΩΓΗΣ ΕΞΟΥΣΙΟΔΟΤΗΜΕΝΩΝ ΝΑ ΕΚΔΙΔΟΥΝ ΠΙΣΤΟΠΟΙΗΤΙΚΑ ΓΝΗΣΙΟΤΗΤΑΣ

- SECRETARΝA DE AGRICULTURA, GANADERΝA Y PESCA:

για τα κρέατα προελεύσεως Αργεντινής που ανταποκρίνονται στον ορισμό που αναφέρεται στο άρθρο 2 στοιχείο α).

- AUSTRALIAN MEAT AND LIVESTOCK CORPORATION:

για τα κρέατα προελεύσεως Αυστραλίας:

α) που ανταποκρίνονται στον ορισμό που αναφέρεται στο άρθρο 2 στοιχείο β) 7

β) που αναφέρονται στο άρθρο 1 παράγραφος 1 δεύτερη περίπτωση.

- INSTITUTO NACIONAL DE CARNES (INAC):

για τα κρέατα προελεύσεως Ουρουγουάης που ανταποκρίνονται στον ορισμό που αναφέρεται στο άρθρο 2 στοιχείο γ).

- DEPARTAMENTO NACIONAL DE INSPECΗΓO DE PRODUTOS DE ORIGEM ANIMAL (DIPOA)

για τα κρέατα προελεύσεως Βραζιλίας που ανταποκρίνονται στον ορισμό που αναφέρεται στο άρθρο 2 στοιχείο δ).

- NEW ZEALAND MEAT PRODUCERS BOARD

για τα κρέατα προελεύσεως Νέας Ζηλανδίας που ανταποκρίνονται στον ορισμό που αναφέρεται στο άρθρο 2 στοιχείο ε).

- FOOD SAFETY AND INSPECTION SERVICE (FSIS) OF UNITED STATES DEPARTMENT OF AGRICULTURE (USDA):

για τα κρέατα προελεύσεως Ηνωμένων Πολιτειών Αμερικής που ανταποκρίνονται στον ορισμό που αναφέρεται στο άρθρο 2 στοιχείο στ).

- FOOD PRODUCTION AND INSPECTION BRANCH-AGRICULTURE CANADA, DIRECTION GΙNΙRALE, PRODUCTION ET INSPECTION DES ALIMENTS-AGRICULTURE CANADA:

για τα κρέατα προελεύσεως Καναδά που ανταποκρίνονται στον ορισμό που αναφέρεται στο άρθρο 2 στοιχείο στ).